Na poziv građana da je na ulazu u šumu Voljak u Rupotini u Solinu osvanula hrpa građevinskog otpada, a da se, kako nam tvrde, radi o šutu upravo s gradilišta buduće osnovne škole u Ninčevićima, otišli smo na teren i uvjerili se u tvrdnje mještana. Na samom ulazu u Voljak, prije dolaska na plato, s lijeve strane niz padinu među borovinom brdo materijala, ostaci zidova, kamenje, zemlja…



Doznajemo da se radi o privatnoj parceli, no, Grad Solin je, nakon našeg upita, reagirao te je obustavljen dovoz materijala. O čemu se, zapravo, radi i zbog čega su se mještani uznemirili, upitali smo prvo solinskoga gradonačelnika Blaženka Bobana koji nam je potvrdio da se radi o iskopima s gradilišta škole.



- Čim smo dobili dojavu građana, obustavljeno je odlaganje građevinskog materijala s iskopa škole, te smo izvođaču odmah osigurali primjerenu lokaciju za deponiranje - kazao nam je Boban.



Izvođač radova, solinska tvrtka “M-P-Beton”, uputila nas je na svog podizvođača s kojim je sklopila ugovor za zemljane iskope.



- Nije nam bila nikakva loša namjera, radi se, naime, o privatnom terenu koji je vlasnik želio samo poravnati i kultivirati. Dovoz je zaustavljen, a mi ćemo postojeću parcelu poravnati i kultivirati, tako da to neće izgledati kao što sada izgleda - pojasnili su nam iz tvrtke “B-kop” kako bi informirali građane.



Buduća osmoljetka u Ninčevićima gradi se, inače, na mjestu na kojemu je do sada bila četverogodišnja područna škola, a zajednički je to projekt Županije splitsko-dalmatinske i Grada Solina.





Mia SESARTIĆ

Foto: Mario Todorić / CROPIX - Koji je točan dogovor između izvođača i vlasnika parcele, to ćete morati upitati izvođača - dodao je.Izvođač radova, solinska tvrtka “M-P-Beton”, uputila nas je na svog podizvođača s kojim je sklopila ugovor za zemljane iskope.- Nije nam bila nikakva loša namjera, radi se, naime, o privatnom terenu koji je vlasnik želio samo poravnati i kultivirati. Dovoz je zaustavljen, a mi ćemo postojeću parcelu poravnati i kultivirati, tako da to neće izgledati kao što sada izgleda - pojasnili su nam iz tvrtke “B-kop” kako bi informirali građane.Buduća osmoljetka u Ninčevićima gradi se, inače, na mjestu na kojemu je do sada bila četverogodišnja područna škola, a zajednički je to projekt Županije splitsko-dalmatinske i Grada Solina.